हुवावे के टॉकबैंडव बी5 की इमेज लीक हो गई है। यह इमेज चीनी सोशल मीडिया पर लीक हुई है। बता दें कि दो साल पहले हुवावे ने TalkBand B3 स्मार्टबैंड लॉन्च किया था। इसे हेल्थ ट्रैकिंग कैपिबिलिटी के साथ लॉन्च किया गया था। पिछले हफ्ते ही मशहूर लीकस्टार इवान ब्लैस ने इस आने वाले स्मार्टबैंड का रेंडर शेयर किया था।
इसमें इसके डिजाइन का पहली बार खुलासा हुआ था। अब TalkBand B5 स्मार्टबैंड के फोटोग्राफ वायरल हो रहे हैं। आप इस स्मार्टबैंड को नई तस्वीरों में देख सकते हैं। यह स्मार्टबैंड चमड़े की पट्टी के साथ स्किन पर पहना हुआ है। इसकी तस्वीरें वायरल हो रही हैं। ये तस्वीरें चीन के सोशल साइट weibo पर देखी गई हैं।
TalkBand B5 मोनोक्रोम डिस्प्ले के साथ आ सकता है। यह स्मार्टबैंड साइज में B3 स्मार्टबैंड से बड़ा दिखाई दे रहा है। बता दें कि 18 जुलाई को हुवावे नोवा 3 स्मार्टफोन लॉन्च करने जा रहा है। ऐसे में कयास लगाई जा रही है कि यह स्मार्टबैंड भी 18 जुलाई को ही लॉन्च हो सकता है। बता दें कि नोवा 3 स्मार्टफोन में 6.3 इंच की स्क्रीन दी जा सकती है। इस स्मार्टफोन में Kirin 659 SoC दिया जा सकता है। यह स्मार्टफोन 64 जीबी व 128 जीबी वैरियंट में लॉन्च हो सकता है। Nova 3 स्मार्टफोन में 16 और 24 मेगापिक्सल का ड्युल कैमरा सेटअप दिया जा सकता है।